**DOKUMENTACIJA V ZVEZI Z ODDAJO JAVNEGA NAROČILA**

Predmet naročila: **»Gradnja elektronapajalnih postaj Borovnica in Postojna, mesta sekcioniranja Verd ter podhoda za kolesarje in pešce v Postojni**

**Sklop 2: Izdelava izvedbenega načrta in gradnja podhoda za kolesarje in pešce v Postojni«**

Vrsta postopka: Odprti postopek

Obrazec pogodbe

|  |  |
| --- | --- |
| ***Obrazec pogodbe***  ***Pogodba št. ……………***  ***Pogodba izvajalca št………………..*** |  |

sklenjena med

|  |  |
| --- | --- |
| **Naročnikom:** | Republika Slovenija, Ministrstvo za infrastrukturo, Direkcija RS za infrastrukturo, Tržaška 19, 1000 Ljubljana, z davčno številko 75827735, matično številko 5300177000, ki jo zastopa v.d. direktorja Bojan Tičar (v nadaljevanju: naročnik) |
| in |  |
| **Izvajalcem:** | |  |  | | --- | --- | |  |  |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)   |  |  |  | | --- | --- | --- | | Številka TRR izvajalca: |  |  | |  |

**Uvodne določbe**

1. člen

Pogodbeni stranki uvodoma ugotavljata, da je bil izvajalec na podlagi odločitve naročnika o oddaji naročila št.       z dne       izbran kot najugodnejši ponudnik za izvedbo predmetnega javnega naročila.

2. člen

Pogodbene stranke soglašajo, da bodo morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016 str. 1-88).

**Predmet pogodbe**

3. člen

S to pogodbo naročnik oddaja, izvajalec pa prevzema izvedbo naslednjih del:

|  |
| --- |
| **»Gradnja elektronapajalnih postaj Borovnica in Postojna, mesta sekcioniranja Verd ter podhoda za kolesarje in pešce v Postojni**  **Sklop 2: Izdelava izvedbenega načrta in gradnja podhoda za kolesarje in pešce v Postojni«** |

Ponudbena dokumentacija izvajalca št. ……………….. z dne ………….. je sestavni del te pogodbe.

Natančen obseg pogodbenih obveznosti je razviden iz Specifikacije naročila (Ponudbeni predračun, Splošni in posebni tehnični pogoji ter dokumentacija IZP)

**Vrednost pogodbenih del**

4. člen

Vrednost pogodbenih del, določena po načelu »skupaj dogovorjena cena«, iz 3. člena te pogodbe je vključno z DDV:

**…………………………………… EUR**

(z besedo: ……………………………………………………………………………………………….. 00/100)

od tega DDV: …………………….. EUR.

Pogodbena cena vključuje tudi vrednost presežnih ali manjkajočih del ter vrednost nepredvidenih del, za katere je izvajalec ob sklenitvi pogodben vedel ali bi moral vedeti, da se morajo izvesti.

Prizna se valorizacija z upoštevanjem indeksa, izračunanega kot povprečno vrednost indeksa za inženirske gradnje (št. 50), ki ga objavlja GZS ter indeksa cen življenjskih potrebščin, ki ga objavlja SURS.

Prva valorizacija se izvede, ko kumulativno povečanje ali zmanjšanje dogovorjenega indeksa preseže 2 % vrednosti, šteto od roka za oddajo ponudb. Po izvedeni prvi valorizaciji se cene po poteku vsakega nadaljnjega obračunskega obdobja usklajujejo glede na dogovorjeni indeks, pri čemer se upoštevajo tako povišanja kot tudi znižanja indeksa. Naročnik pri vsaki mesečni situaciji prizna zvišanje oz. znižanje indeksa, ki je veljal v obdobju, na katero se situacija nanaša.

Valorizacija cen znaša 100 % povišanja oz. znižanja dogovorjenega indeksa.

**Rok dokončanja del**

5. člen

Izbrani izvajalec se obvezuje v roku 6 mesecev od uvedbe izvajalca v projektiranje naročniku predati verificirano dokumentacijo IZN.

V roku 6 mesecev od uvedbe izvajalca v delo gradnje mora izvajalec izvesti vsa gradbena, obrtniška in inštalacijska dela in pridobiti potrdilo o prevzemu del, pri čemer mora biti potrdilo o prevzemu del pridobljeno najkasneje v roku 18 mesecev od uvedbe izvajalca v projektiranje.

**Obveznosti naročnika**

6. člen

Naročnik je dolžan ob uvedbi v delo izvajalcu izročiti:

* dokumentacijo IZP,
* zemljišča, na katerih je predvideno izvajanje del iz 3. člena te pogodbe.

**Obveznosti izvajalca**

7. člen

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del in da je seznanjen z razpisnimi zahtevami ter, da so mu razumljivi in jasni pogoji in okoliščine za pravilno izvedbo del.

8. člen

V zvezi z izvajanjem s to pogodbo prevzetih del se izvajalec obvezuje da bo:

• izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbeno dogovorjenih rokih;

• prevzeta dela izvršil po dokumentaciji IZP in utemeljenih zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval vso veljavno zakonodajo in regulativo;

• naročniku kadarkoli omogočil vpogled v izvajanje pogodbenih del in upošteval njegova navodila o posameznih vprašanjih;

• obveščal in usklajeval z inženirjem o predlagane rešitve;

• sodeloval pri reviziji oz. recenziji projektne dokumentacije, v vseh morebitnih upravnih postopkih za izdajo upravnih dovoljenj ter izvršil vse korekcije projektne dokumentacije po utemeljenih zahtevah;

• na pobudo naročnika v vsaki fazi izdelave projektne dokumentacije dajal pojasnila v zvezi z njeno izdelavo;

• naročnika sproti obveščal o vsem, kar bi lahko vplivalo na izvršitev prevzetih obveznosti;

• na svoje stroške in v roku, sporazumno določenem med pogodbenima strankama, izvršil dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva;

• za vsak predlog spremembe projektne dokumentacije, za katerega misli, da je smotrn in ni v skladu s projektno nalogo, priskrbel soglasje naročnika;

• pred pričetkom gradnje pripravil prijavo gradbišča v elektronski obliki, ki jo bo preko nadzornika posredoval naročniku, ki bo formalno vložil prijavo;

• pred pričetkom del izdelal ustrezen načrt organizacije gradbišča;

• pred pričetkom del predal naročniku varnostni načrt in zagotovil, da bo gradbišče urejeno v skladu s tem varnostnim načrtom;

• naročniku pred pričetkom del predložil (s strani inženirja potrjen) plan tekoče kontrole kakovosti;

• v roku 21 dni predal naročniku terminski program izvajanja del;

• najkasneje v 15 delovnih dneh po prejemu sklenjene pogodbe naročniku izročil finančno zavarovanje za dobro izvedbo pogodbenih obveznosti v višini 5 % pogodbene vrednosti z DDV; finančno zavarovanje mora veljati še 30 dni po pridobitvi potrdila o izvedbi; finančno zavarovanje mora biti po vsebini skladna z vzorcem iz dokumentacije za izvedbo predmetnega javnega naročila;

• pred pričetkom del na gradbišču sklenil skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na gradbišče;

• vsaj 7 dni pred pričetkom del na gradbišču predložil naročniku dokazilo, da je sklenil zavarovanje v skladu z zahtevo iz podčlena 18.3 Splošnih pogojev pogodbe in podčlena 18. 3 Posebnih pogojev pogodbe. V skladu s podčlenom 18.1 Splošnih pogojev pogodbe mora izvajalec zagotavljati, da se zavarovanje vzdržuje ves čas izvajanja del in da ne napravi nobenih stvarnih sprememb v pogojih zavarovanja brez predhodne odobritve naročnika;

• označil gradbišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb;

• upošteval navodila glede informiranja in obveščanja javnosti;

• kopijo prijave na gradbišču namestil na vidno mesto;

• zagotovil vsakodnevno prisotnost vodje del na gradbišču v času izvajanja del;

• vsakodnevno vodil gradbeni dnevnik in knjigo obračunskih izmer;

• izročil dokazila (ateste) o vgrajenih materialih in konstrukcijah;

• pripravil vlogo o potrebnosti izdaje novega obratovalnega dovoljenja, ki je potrebna za pridobitev soglasja AŽP;

• zagotovil sprotno izdelavo projekta izvedenih del (PID) v skladu z določili Pravilnika o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/18, 51/18 – popr., 197/20 in 199/21 – GZ-1), ki ga bo v zahtevanem številu izvodov in obliki ter elektronski verziji dostavil naročniku skupaj z obvestilom za izdajo potrdila o prevzemu;

• izvajal dela s strokovnim kadrom iz 20. člena;

• zamenjavo strokovnega kadra izvedel le ob pridobitvi predhodnega soglasja naročnika;

• kadar se ne bodo izvajala neposredna plačila podizvajalcem na podlagi njihove zahteve, naročniku najpozneje v 60 dneh od plačila končnega računa oziroma situacije poslal svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom te pogodbe.

|  |  |
| --- | --- |
|  |  |

9. člen

Izvajalec je dolžan ves čas izvajanja pogodbe zagotavljati vse zaveze iz vsakokratne veljavne Kolektivne pogodbe gradbenih dejavnosti z enakimi pravicami za zaposlene, kot jih imajo zaposleni pri zavezancih Kolektivne pogodbe gradbenih dejavnosti.

**Način obračunavanja opravljenih del**

10. člen

Opravljena dela bo izvajalec obračunaval z izstavitvijo začasnih mesečnih situacij skladno z napredovanjem del in glede na potrjena izvedena dela, kot izhajajo iz knjige obračunskih izmer.

Pri izstavitvi situacije se mora izvajalec sklicevati na številko pogodbe.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati situacije izključno v elektronski obliki (e-račun), naročnik pa prejemati e-račun preko aplikacije UJPnet.

Naročnik bo v skladu s podčlenom 14.3 (c) Splošnih pogojev pogodbe in v skladu z Dodatkom k ponudbi zadržal zadržani znesek 5% od vsake situacije brez DDV. Plačilo zadržanega zneska bo izvedeno v skladu s Podčlenom 14.9 Splošnih pogojev pogodbe.

**Način plačevanja opravljenih del**

11. člen

Naročnik bo izvajalcu plačeval opravljena dela po tej pogodbi na podlagi izdanih začasnih mesečnih situacij. Izvajalec je dolžan dostaviti situacijo naročniku in inženirja v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan situacijo v roku 15 dni po prejemu potrditi oziroma zavrniti. Če naročnik v roku 15 dni situacije ne potrdi niti ne zavrne, se po preteku tega roka šteje, da je situacija potrjena. Rok plačila je 30. dan, pri čemer začne teči plačilni rok naslednji dan po prejemu e-računa, ki je podlaga za izplačilo.

Kadar je kot najugodnejša izbrana skupna ponudba skupine dveh ali več partnerjev, bodo plačila izvedena na transakcijske račune posameznih partnerjev v skladu z deleži, kot so za posamezne partnerje prikazani v situaciji oz. skladu z dogovorom partnerjev v sporazumu o skupnem nastopanju.

Naročnik poravna dogovorjene obveznosti na osnovi predloženih računov izvajalca na njegov transakcijski račun oz. v skladu z 11.a. člena te pogodbe, v primeru, da podizvajalci zahtevajo neposredno plačilo.

11.a člen

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo in delilnik plačila mesečne situacije iz katere bodo razvidne vsote plačila posameznim podizvajalcem.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del ali če zamenjava ali dodatna vključitev novega podizvajalca ni v skladu z ZJN-3. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

**Pogodbena kazen**

12. člen

Če izvajalec po svoji krivdi ne izvrši pogodbenih del v pogodbeno določenih rokih iz 5. člena je dolžan plačati naročniku pogodbeno kazen v višini 1‰ (en promil) od celotne pogodbene vrednosti del brez DDV za vsak zamujeni koledarski dan.

Naročnik ima pravico do obračuna pogodbene kazni za zamudo vmesnega pogodbenega roka, kljub temu, da je izvajalec pogodbena dela dokončal v roku za izdajo potrdila o prevzemu. Pogodbena kazen se lahko zaračuna pri izplačilu naslednje mesečne situacije.

Skupni znesek pogodbene kazni zaradi zamud ne more presegati 10% (deset odstotkov) pogodbene vrednosti del brez DDV.

Pogodbeno kazen se izvajalec zaveže plačati naročniku tudi v primeru neizpolnitve pogodbe in sicer v višini 10% pogodbene vrednosti del brez DDV in se lahko, v kolikor so hkrati izpolnjeni pogoji za obračun pogodbeni kazni za zamudo, kumulira s slednjo.

13. člen

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku.

V primeru nastanka škode, ki jo naročnik utrpi zaradi neizpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, nastalih zaradi zamude, nepravilne izpolnitve ali neizpolnitve izvajalca.

**Prevzem pogodbenega dela in odprava napak**

14. člen

Pred prevzemom del in izdajo Potrdila o prevzemu del bo naročnik pregledal izvršena dela v skladu z določili splošnih in posebnih pogojev pogodbe ter tehničnih specifikacij.

Kot predpogoj za izdajo potrdila o prevzemu del mora izvajalec predložiti inženirju projekt izvedenih del, projekt za vpis v uradne evidence (PVE), geodetski načrt novega stanja zemljišča po končani gradnji, dokazilo o zanesljivosti, navodila za obratovanje in vzdrževanje, ki jih je izvajalec pripravljal hkrati z izvajanjem del, z ustrezno kvalificiranim tehničnim osebjem.

Prevzem del se opravi s primopredajnim zapisnikom, ki ga podpišejo naročnik, izvajalec in inženir po zaključku del.

Vse ugotovljene pomanjkljivosti je izvajalec dolžan odpraviti najkasneje v 2eh mesecih po izdaji Potrdila o prevzemu del, naročnik pa bo Potrdilo o izvedbi izdal šele po odpravi vseh pomanjkljivosti.

15. člen

Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na račun izvajalca. Za pokritje teh stroškov bo naročnik unovčil finančno zavarovanje za dobro izvedbo pogodbenih obveznosti.

**Garancijska doba**

16. člen

Garancijska doba za izvedena dela je10 let.

Garancijska doba začne teči z dnem izdaje potrdila o prevzemu del.

17. člen

Pomanjkljivosti ali napake, ugotovljene v garancijski dobi, je na naročnikov poziv izvajalec dolžan na lastne stroške odpraviti na način in v rokih opredeljenih v nadaljevanju.

Izvajalec se obvezuje v primeru naročnikovega poziva o ugotovitvi pomanjkljivosti v času garancijske dobe nemudoma oz. najkasneje v roku 3 delovnih dni odzvati in opraviti ogled na terenu. Izvajalec je dolžan na podlagi ogleda v roku 7 delovnih dni od poziva podati pisno mnenje o ugotovljeni napaki.

Izvajalec bo k odpravi napak v garancijski dobi pristopil najkasneje v roku 28 delovnih dni od poziva naročnika in jih odpravil v najkrajšem možnem času.

18. člen

Izvajalec je pred izdajo potrdila o izvedbi dolžan naročniku izročiti finančno zavarovanje za odpravo napak v garancijski dobi v višini 5 % vrednosti del z DDV, ugotovljene na podlagi končnega obračuna za prevzeta dela skladno z določili posebnih pogojev pogodbe. V kolikor predmetno finančno zavarovanje ne bo izdano in ne bo izdano potrdilo o izvedbi, bo naročnik vnovčil veljavno finančno zavarovanje za dobro izvedbo pogodbenih obveznosti. Veljavnost finančnega zavarovanja za odpravo napak v garancijski dobi mora biti skladna z zahtevo iz podčlena 4.25 Posebnih pogojev pogodbe.

Izvajalec lahko naročniku prvotno predloži finančno zavarovanje za odpravo napak v garancijskem roku za obdobje najmanj 30 dni daljši kot je najkrajši garancijski rok določen s to pogodbo ob upoštevanju, da mora najmanj 30 dni pred iztekom tega roka, naročniku predložiti novo finančno zavarovanje oz. podaljšanje obstoječega finančnega zavarovanja do končnega roka skladno s to pogodbo. V kolikor izvajalec del najmanj 30 dni pred iztekom prvotnega finančnega zavarovanja tega ne podaljša oz. ne dostavi drugega ustreznega finančnega zavarovanja z ustrezno veljavnostjo skladno s to pogodbo, se prvotno finančno zavarovanje za odpravo napak v garancijskem roku unovči. Rok trajanja finančnih zavarovanj za odpravo napak v garancijskem roku mora biti za 30 dni daljši kot je najdaljši garancijski rok določen s to pogodbo.

Za napake, ki se odpravljajo v garancijski dobi, je izvajalec dolžan podaljšati veljavnost garancije za čas trajanja napake do odprave le te napake.

19. člen

Naročnik, upravljavec in izvajalec bodo pred iztekom garancijske dobe opravili pregled in ugotovili stanje izvedenih del, o čemer bo voden tudi zapisnik, ki ga podpišejo predstavniki vseh strank.

**Predstavnik naročnika, inženirja in strokovni kader izvajalca**

20. člen

Predstavnik naročnika - vodja projekta - je g.\_\_\_\_\_\_\_\_\_\_\_\_\_\_\_.

Predstavnik inženirja/izvajalec nadzora \_\_\_\_\_\_\_\_\_\_\_\_\_\_\_\_\_\_\_\_\_\_

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Vodja del za gradbena dela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodja projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodja del za gradbena dela prevzema vlogo vodje del in vodje gradnje.

Zamenjava ključnega kadra izvajalca iz predhodnega odstavka je dopustna le na podlagi predhodno pridobljenega soglasja naročnika, za kar ni potrebno sklepati aneksa k tej pogodbi. Predlagani kader mora izpolnjevati enake pogoje, kot so bili določeni v razpisni dokumentaciji za predmetno javno naročilo.

**Reševanje sporov**

21. člen

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. V primeru nastanka spora bosta stranki spor predložili v reševanje pristojnemu sodišče v Ljubljani, ki ima izključno pristojnost za sojenje v sporu. Jezik, ki se izključno uporablja v sporu je slovenski jezik. Za rešitev spora se uporablja izključno zakonodaja Republike Slovenije.

**Končne določbe**

22. člen

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

23. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali   
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o        plačilom za delo,   
 o        delovnim časom,   
 o        počitki,   
 o        opravljanjem dela na podlagi pogodb civilnega prava kljub obstoju elementov

delovnega razmerja ali v zvezi z zaposlovanjem na črno   
 in za kateri mu je bila s pravnomočno odločitvijo ali več pravnomočnimi odločitvami izrečena

globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Ne glede na prejšnji odstavek se pogodba za izvedbo javnega naročila gradnje ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20. dneh od seznanitve s kršitvijo obvesti, da se pogodba ne razveže.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dana finančna zavarovanja.

24. člen

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
  + v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
  + zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe posameznega projekta ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

25. člen

Pogodbeni stranki soglašata, da je prioriteta dokumentov, ki predstavljajo sestavni del pogodbe, za namene tolmačenja določena, kot sledi:

* 1. Pogodba;
  2. Ponudba in Dodatek k ponudbi;
  3. Posebni pogoji pogodbe;
  4. Splošni pogoji pogodbe za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec, FIDIC 1999 - rumena knjiga
  5. Ponudbeni predračun;
  6. Projektna dokumentacija
  7. Zavezujoč pravni akt o skupni izvedbi naročila, kadar je izbrana skupna ponudba skupine izvajalcev

26. člen

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, v skladu z veljavno zakonodajo, ki ureja javna naročila.

27. člen

Pogodba je sklenjena z odložnim pogojem in sicer mora izvajalec za izpolnitev pogoja v roku 15 delovnih dni od prejema sklenjene pogodbe predložiti naročniku finančno zavarovanje za dobro izvedbo pogodbenih obveznosti.

Če izvajalec ne bo izpolnil zahtevanih obveznosti iz prvega odstavka tega člena te pogodbe, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena te pogodbe, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

28. člen

Ta pogodba je napisana v šestih enakih izvodih, od katerih prejme izvajalec en izvod, naročnik pa pet izvodov.

Priloga:

- ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,

- podatki o podizvajalcu (\_kom),

- zahteve za neposredna plačila in soglasja podizvajalcev (\_kom).

|  |  |
| --- | --- |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Bojan Tičar  v.d. direktorja |
|  |  |
| …………………, dne … | Ljubljana, dne ... |